Pasiūlymas Europos parlamento ir Tarybos direktyva iš dalies keičianti direktyvos 2006/66/EB dėl baterijų ir akumuliatorių bei baterijų ir akumuliatorių atliekų nuostatas, susijusias su Komisijai suteiktais įgyvendinimo įgaliojimais /* KOM/2007/0093 galutinis - COD 2007/0036 */





[pic] | EUROPOS BENDRIJŲ KOMISIJA | Briuselis, 9.3.2007 KOM(2007) 93 galutinis 2007/0036 (COD) Pasiūlymas EUROPOS PARLAMENTO IR TARYBOS DIREKTYVA iš dalies keičianti Direktyvos 2006/66/EB dėl baterijų ir akumuliatorių bei baterijų ir akumuliatorių atliekų nuostatas, susijusias su Komisijai suteiktais įgyvendinimo įgaliojimais (pateikta Komisijos) AIŠKINAMASIS MEMORANDUMAS Direktyvos 2006/66/EB pritaikymas prie Tarybos sprendimo 2006/512/EB (nauja reguliavimo procedūra su tikrinimu) 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką[1], iš dalies pakeistas 2006 m. liepos 17 d. Tarybos sprendimu 2006/512/EB[2]. Iš dalies pakeisto sprendimo 5a straipsnyje numatoma nauja reguliavimo procedūra su tikrinimu , kurią būtina taikyti bendro pobūdžio priemonėms, skirtoms neesminėms pagrindinio dokumento, priimto laikantis bendro sprendimo procedūros, nuostatoms iš dalies pakeisti, įskaitant kai kurių tokių nuostatų išbraukimą arba naujų neesminių nuostatų įrašymą. Dėl Direktyvos 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo teisės aktų rengėjai susitarė per trečiąjį svarstymą, prieš pat įsigaliojant naujam komitologijos sprendimui.[3] Direktyva įsigaliojo ją paskelbus Oficialiajame leidinyje 2006 m. rugsėjo 26 d. [4], todėl dabar ją reikia pritaikyti reikiamose vietose įtraukiant nuorodas į naująją reguliavimo procedūrą su tikrinimu. 2007/0036 (COD) Pasiūlymas EUROPOS PARLAMENTO IR TARYBOS DIREKTYVA iš dalies keičianti Direktyvos 2006/66/EB dėl baterijų ir akumuliatorių bei baterijų ir akumuliatorių atliekų nuostatas, susijusias su Komisijai suteiktais įgyvendinimo įgaliojimais EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 175 straipsnio 1 dalį, atsižvelgdami į Komisijos pasiūlymą[5], atsižvelgdami į Europos ekonomikos ir socialinių reikalų komiteto nuomonę[6], atsižvelgdami į Regionų komiteto nuomonę[7], laikydamiesi Sutarties 251 straipsnyje nustatytos tvarkos[8], kadangi: (1) Europos Parlamento ir Tarybos direktyvoje 2006/66/EB[9] numatoma, kad tam tikros priemonės turi būti priimtos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką[10]. (2) Sprendimas 1999/468/EB buvo pakeistas Sprendimu 2006/512/EB, kuriuo įvesta reguliavimo procedūra su tikrinimu bendro pobūdžio priemonėms, skirtoms iš dalies pakeisti neesmines pagrindinio dokumento, priimto laikantis Sutarties 251 straipsnyje nurodytos tvarkos, nuostatas, inter alia išbraukiant kai kurias tokias nuostatas arba įrašant naujas neesmines nuostatas. (3) Pagal bendrą Europos Parlamento, Tarybos ir Komisijos pareiškimą[11] dėl Sprendimo 2006/512/EB jau galiojantys dokumentai turi būti pritaikyti laikantis taikomos tvarkos. (4) Visų pirma Komisijai turi būti suteikti įgaliojimai pritaikyti III priedą ir priimti bei persvarstyti išsamias baterijų ir akumuliatorių ženklinimo taisykles. Kadangi šios priemonės yra bendro pobūdžio ir skirtos neesminėms Direktyvos 2006/66/EB nuostatoms iš dalies pakeisti ir šiai direktyvai naujomis neesminėmis nuostatomis papildyti, jos turėtų būti priimtos laikantis Sprendimo 1999/468/EB 5a straipsnyje nustatytos reguliavimo procedūros su tikrinimu. (5) Todėl reikia atitinkamai iš dalies pakeisti Direktyvą 2006/66/EB. (6) Kadangi Direktyvos 2006/66/EB daliniai pakeitimai yra techninio pobūdžio, daugiausia susiję su komiteto darbo tvarka, jų nereikia perkelti į valstybių narių teisę. Todėl nebūtina nustatyti su tuo susijusių nuostatų, PRIĖMĖ ŠIĄ DIREKTYVĄ: 1 straipsnis Direktyva 2006/66/EB iš dalies keičiama taip: 1. 10 straipsnio 4 dalis pakeičiama taip: „24 straipsnio 2 dalyje nustatyta tvarka gali būti nustatomos pereinamojo laikotarpio priemonės, skirtos tam tikros valstybės narės sunkumams, atsiradusiems dėl konkrečių nacionalinių aplinkybių vykdant 2 dalies reikalavimus, spręsti. Iki 2007 m. rugsėjo 26 d. nustatoma bendra galutiniams vartotojams parduotų nešiojamų baterijų ir akumuliatorių metinio kiekio apskaičiavimo metodika. Tokia priemonė, skirta šios direktyvos neesminėms nuostatoms iš dalies pakeisti ją papildant, priimama laikantis 24 straipsnio 3 dalyje nurodytos reguliavimo procedūros su tikrinimu.“ 2. 12 straipsnio 6 dalies pirmas sakinys pakeičiamas taip: „6. Atsižvelgiant į technikos ar mokslo pažangą, III priedas gali būti pritaikytas arba papildytas. Priemonės, skirtos šios direktyvos neesminėms nuostatoms iš dalies pakeisti, priimamos laikantis 24 straipsnio 3 dalyje nurodytos reguliavimo procedūros su tikrinimu.“ 3. 17 straipsnis pakeičiamas taip: „17 straipsnis Registracija Valstybės narės užtikrina, kad kiekvienas gamintojas būtų įregistruojamas. Visose valstybėse narėse taikomi tokie patys procedūriniai reikalavimai. Tokie registravimo reikalavimai, skirti šios direktyvos neesminėms nuostatoms iš dalies pakeisti ją papildant, nustatomi laikantis 24 straipsnio 3 dalyje nurodytos reguliavimo procedūros su tikrinimu.“ 4. 21 straipsnis iš dalies keičiamas taip: 5. 2 dalis pakeičiama taip: „2. Valstybės narės užtikrina, kad iki 2009 m. rugsėjo 26 d. visų nešiojamų ir automobilių baterijų bei akumuliatorių talpa būtų ant jų matomai, įskaitomai ir neištrinamai pažymėta. Išsamios šio reikalavimo įgyvendinimo taisyklės, įskaitant suderintus talpos nustatymo ir tinkamo naudojimo metodus, nustatomos ne vėliau kaip iki 2009 m. kovo 26 d. Tokios priemonės, skirtos šios direktyvos neesminėms nuostatoms iš dalies pakeisti ją papildant, priimamos laikantis 24 straipsnio 3 dalyje nurodytos reguliavimo procedūros su tikrinimu.“ 6. 7 dalis pakeičiama taip: „7. Gali būti padarytos šio straipsnio ženklinimo reikalavimų taikymo išimtys. Tokios priemonės, skirtos šios direktyvos neesminėms nuostatoms iš dalies pakeisti ją papildant, priimamos laikantis 24 straipsnio 3 dalyje nurodytos reguliavimo procedūros su tikrinimu.“ 7. 24 straipsnio 3 dalis pakeičiama taip: „3. Jeigu daroma nuoroda į šią dalį, taikomos Sprendimo 1999/468/EB 5a straipsnio 1–4 dalių ir 7 straipsnio nuostatos, atsižvelgiant į jo 8 straipsnio nuostatas.“ 2 straipsnis Ši direktyva įsigalioja […] dieną nuo jos paskelbimo Europos Sąjungos oficialiajame leidinyje . 3 straipsnis Ši direktyva skirta valstybėms narėms. Priimta Briuselyje, Europos Parlamento vardu Tarybos vardu Pirmininkas Pirmininkas [1] OL L 203, 1999 7 17, p. 1. [2] OL L 200, 2006 7 22, p. 11. [3] Trečiasis EP svarstymas vyko 2006 m. liepos 4 d., o trečiasis Tarybos svarstymas vyko 2006 m. liepos 18 d. [4] OL L 266, 2006 9 26, p. 1. [5] OL C […], […], p. […]. [6] OL C […], [...], p. […]. [7] OL C […], [...], p. […]. [8] OL C […], [...], p. […]. [9] OL L 266, 2006 9 26, p. 1. [10] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11). [11] OL C 255, 2006 10 21, p. 1.